Vardja–Ravila tee

Vardja–Ravila tee (registrinumbriga 11206) on 3,1 km pikkune kõrvalmaantee Kose vallas.

Tee saab alguse Kose–Ardu tee kolmandal kilomeetril Sõmeru ja Vardja küla piiril. Tee kulgeb läbi Sõmeru ja Vardja küla ning Ravila aleviku. Tee lõpeb Kose–Ravila–Nõmbra tee kolmandal kilomeetril Ravila alevikus.

Tee ületab ühe silla (Ravila sild üle Pirita jõe tee kolmandal kilomeetril) ja neli truupi. Teele jääb kaks bussipeatust: Ravila tee ja Vardja.

Kuni Ravila alevikuni on liiklussagedus 200–500 autot ööpäevas. Ravila alevikus on kiiruspiirangud 70 ja 50 km/h.

Kategooria:Eesti kõrvalmaanteed
Kategooria:Kose vald